projecte-aina/catalan_government_crawling huggingface dataset:
El Pràcticum, amb una assignació de 6 crèdits, permet realitzar una estada de pràctiques de 100 hores que facilita el coneixement global de l'entitat, el centre, o l'empresa on es realitza i la integració de l'estudiant o estudianta en la dinàmica del funcionament diari a través del disseny, implementació, i avaluació d'un programa d'activitat física i esport en algun dels diferents àmbits professionals: gestió, salut, rendiment, educació, lleure i natura.
L'INEFC compta amb una extensa xarxa de centres col·laboradors en tots els àmbits, fet que permet establir una oferta de més de 150 centres on realitzar el pràcticum amb alts nivells de qualitat.
Tipologia de centres on es pot realitzar el pràcticum:
El Treball Final de Grau (TFG) forma part del Pla d'Estudis del Grau de Ciències de l'Activitat Física i l'Esport amb una càrrega de 6 crèdits.
El TFG es defineix com un treball autònom, individual i original que consisteix en l'elaboració, presentació i/o defensa d'un projecte o estudi que permeti a l'alumnat mostrar la formació rebuda en el Grau.
Els continguts de cada TFG poden correspondre a algun d'aquests tipus de treball:
En aquest apartat trobeu la informació necessària per realitzar els tràmits de matriculació del grau en CAFE.
Consulteu el calendari de matrícula per als diferents cursos:
La reunió informativa sobre l'automatrícula del curs 2020-21 serà el dia 3 de setembre a les 12:00 h per la plataforma Blackboard Collaborate.
La útlima setmana d'agost us farem arribar, al vostre correu electrònic, l'enllaç per accedir-hi.
Matrícula d'alumnat admès amb 30 ECTS (trasllat d'expedient)
Matrícula d'alumnat que ja estava al centre el curs anterior
Matrícula, reconeixement de crèdits i de permanència
La matrícula és online i s'assigna un dia i una hora concreta per a cada estudiant.
Estudiants amb PAU per a alumnat de batxillerat i assimilats:
Estudiants provinents de cicles formatius de grau superior o assimilats:
Estudiants provinents de la prova d'accés per a més grans de 25 anys:
Estudiants provinents de la prova d'accés per a més grans de 40 o 45 anys:
Estudiants amb estudis estrangers:
Es farà presencialment a la unitat d'Atenció a l'alumnat de l'INEFC Barcelona, en el dia i hora assignats a cada estudiant.
Properament es publicarà el calendari de cita prèvia amb l'assignació de dia i hora.
Ateses les circumstàncies derivades de la Covid-19, per aquesta convocatòria no cal acreditar la superació de la Prova d'Aptitud Personal (PAP).
Per qualsevol consulta o aclariment podeu contactar amb la bústia de correu electrònic [EMAIL]
Aquesta via d'accés al Grau en Ciències de l'Activitat Física i de l'Esport, la poden fer servir les persones que han iniciat estudis universitaris oficials (espanyols o estrangers) i no els han completat, i també les persones amb estudis universitaris estrangers totals a qui s'hagi denegat l'homologació del seu títol a Espanya.
Per tal de poder accedir al grau, caldrà que l'INEFC els pugui reconèixer com a mínim 30 crèdits ECTS.
A més, les persones que no hagin superat una prova d'aptitud personal en els seus estudis anteriors s'hauran d'inscriure i superar la prova de l'INEFC.
El projecte acadèmic de centre de Formació intentarà integrar totes les accions formatives que envolten el grau i els màsters.
La primera pedra del projecte es recolza en l'excel·lent oferta que actualment ja existeix al centre per tal de cimentar una plataforma formativa homogènia, orientada i lligada a les competències de tots els estaments.
Amb l'arribada de la globalització, les noves titulacions, el nou escenari de l'EEES i la competència d'altres universitats, és moment de fer un salt qualitatiu endavant i generar un sistema de garantia de la qualitat docent del l'INEFC-centre de Barcelona que ens faci més eficaços i més competitius.
D'aquesta manera aconseguirem que els resultats acadèmics de l'alumnat siguin millors: els estudiants graduats estaran en òptimes condicions per continuar els seus estudis de postgrau i els estudiants de màster el nivell de competència necessari per iniciar-se en l'àmbit de la recerca i incorporar-se al món laboral, amb plenes garanties.
Atès que els elements motiu d'aquest projecte participen de la característica de ser una exigència del pla d'estudis i, al mateix temps, suposen una posibilitat real d'aproximació al món professional i laboral per a l'alumnat, les actuacions del projecte tendiran a optimitzar els processos, garantir el compliment de la normativa i significar les diferències de cada element, per tal que esdevinguin peces rellevants dins el curriculum de l'alumnat i distintius d'una formació completa i acurada.
Coneix el sistema esportiu català amb l'Observatori Català de l'Esport.
Un servei creat per iniciativa de la Secretaria General de l'Esport de la Generalitat de Catalunya l'any 2006 i desenvolupat per l'Institut Nacional d'Educació Física de Catalunya (INEFC) amb la col·laboració d'altres institucions vinculades a l'esport a Catalunya.
L'Observatori s'adreça a les persones i als agents socials públics i privats que intervenen en l'àmbit de l'esport a Catalunya per tal d'oferir dades de caire multidisciplinar que permetin fer un seguiment acurat de l'evolució del fenomen esportiu a Catalunya.
L'INEFC, tant el centre de Barcelona com el de Lleida, posa a disposició de la societat els espais disponibles a les seves instal·lacions per dur a terme actes acadèmics i científics i altres activitats socials i culturals, d'acord amb la seva normativa d'ús.
Des de la pàgina de cada centre podeu consultar les característiques, l'equipament tècnic, les tarifes i algunes fotografies dels espais situats als dos centre, com també la informació de contacte per reservar-los.
L'Institut Nacional d'Educació Física de Catalunya (INEFC) de Barcelona, situat a l'Anella Olímpica de Montjuïc, és obra de l'arquitecte Ricard Bofill.
Va ser inaugurat l'any 1991, un any abans de la celebració dels Jocs Olímpics i Paralímpics de Barcelona del 1992, dels quals va ser-ne seu, juntament amb l'Estadi i el Palau Sant Jordi.
L'edifici de l'INEFC Barcelona té aproximadament 33.000 m2 construïts i 15.500 m2 de pistes exteriors.
Consta d'aules de diferents mides i diversos espais per a la formació pràctica: una gran sala d'actes central, envoltada de dos pavellons de grans dimensions, una zona especialitzada per a la pràctica de la gimnàstica artística, un camp de futbol, un espai per a l'atletisme, dos camps de volei de platja, etc., tots espais versàtils que permeten allotjar activitats de caire molt divers.
Aquest recinte acull esdeveniments com la 080 Barcelona Fashion week, fins al Campionat del món d'esgrima femenina que s'hi celebra cada any, així com actes institucionals de tota mena, i fins i tot activitats privades com ara casaments o celebracions de col·lectius.
Envoltat d'un marc incomparable, l'INEFC Barcelona ofereix l'avantatge de trobar-se a prop de les principals vies d'entrada i sortida de la ciutat, així com del port i l'aeroport.
També permet arribar-hi còmodament amb transport públic o a peu, però també amb autocar o amb el cotxe privat, gràcies a les àmplies zones d'aparcament que ofereix.
Campionat del món d'esgrima femení (2017)
En nom del Centre de Barcelona de l' INEFC, us dono la més cordial benvinguda a la nostra institució acadèmica.
Durant més de quatre dècades, l'INEFC de Barcelona ha format milers de professionals que han transformat l'activitat física i l'esport a la nostra societat: professorat d'educació física que dona qualitat a la matèria a les escoles; professionals de la gestió esportiva que dinamitzen els sectors públic i privat; tècnics i preparadors físics que posicionen el nostre esport dins l'elit mundial; entrenadors i entrenadores personals i experts i expertes que potencien el creixement del fitness i el wellness; i, també, personal docent i investigador que desenvolupa la seva tasca a diferents universitats catalanes, a la resta de l'Estat i a l'estranger.
L'INEFC de Barcelona, com a centre universitari, persegueix l'excel·lència amb dos grans objectius: crear i transferir coneixement.
En recerca, el nostre creixement exponencial és fruit de la tasca dels quatre grups de recerca reconeguts al nostre centre.
La investigació i les iniciatives d'innovació docent ens han convertit en referents dins l'àmbit de l'activitat física i l'esport.
El grau en Ciències de l'Activitat Física i l'Esport, màsters universitaris, programa de doctorat i formació continuada, així com publicacions i participacions en congressos i jornades, configuren la nostra transferència de coneixement.
El professorat, el personal investigador i el personal d'administració i serveis, així com tot l'alumnat que ha passat per les nostres aules configurem aquesta gran institució.
És tradició que s'organitzin grups d'estudiants al centre de l'INEFC de Barcelona, grups d'alumnes que tenen aficions comunes i han decidit organitzar-se per fer arribar la seva passió a altres estudiants.
Actualment hi ha sis grups, que duen a terme activitats esportives de diverses disciplines, com són cal·listènia, castells, curses de muntanya, dansa, escalada i rugbi.
A l'INEFC Barcelona s'imparteix el grau en Ciències de l'Activitat Física i de l'Esport.
L'objectiu del títol és formar professionals que adquireixin els coneixements, les destreses i les competències que permetin assumir responsabilitats en relació amb la realització de tasques en activitats pròpies de la professió de l'esport, que és la que s'exerceix específicament en els diversos àmbits esportius, mitjançant l'aplicació de coneixements i les tècniques pròpies de les ciències de l'activitat física i de l'esport en tot el territori estatal i específicament a Catalunya (Llei de l'exercici de les professions de l'esport 3/2008, DOGC núm. 5123, de 2/5/2008).
L'accés al grau en CAFE es fa mitjançant una preinscripció universitària, sistema coordinat de distribució dels estudiants que garanteix la igualtat de condicions en el procés d'ingrés i d'admissió al primer curs dels estudis de grau.
Una vegada s'ha formalitzat aquesta preinscripció, es requereix superar una prova d'aptitud personal (PAP).
Per realitzar-la, us heu de matrícular de la prova PAP a Accesnet.
Us informem que, per acord dels centres universitaris de Catalunya en els quals es realitzen Proves d'Aptitud Personal (PAP) per a l'accés als ensenyaments del grau en Ciències de l'Activitat Física i de l'Esport, i amb l'aprovació de la Comissió d'accés i afers estudiantils del Consell Interuniversitari de Catalunya amb data 27 de maig de 2020, no es realitzaran les PAP per a l'accés als ensenyaments de grau de Ciències de l'Activitat Física i de l'Esport, de forma excepcional, per al curs 2020-21, amb l'objectiu principal de garantir la salut de les persones aspirants.
CFGS d'Activitats Físiques i Esportives
CFGS d'Ensenyament i Animació Socioesportiva
No hi ha cap opció de reconeixement de crèdits.
Reconeixement de crèdits d'ensenyaments universitaris oficials
Pots sol·licitar el reconeixement d'assignatures amb continguts similars.
Per fer-ho has d'omplir la sol·licitud, adjuntar la documentació que s'especifica en la mateixa i enviar-la mitjançant la Bústia de contacte.
En sol·licitar-ho cal fer efectiu el pagament de la taxa per estudi d'expedient, que és de 54,54 €.
* En tots els casos, el preu del crèdit reconegut és del 20 % del preu de matrícula d'un crèdit ECTS.
Workshop sobre polítiques esportives a nivell local: comparació de la inclusió social i la igualtat d'oportunitats a les ciutats i municipis europeus a Colònia, del 6-7 de febrer del 2020.
Aquest workshop té com a objectiu una recopilació de dades i impressions sobre les polítiques esportives d'àmbit local, les polítiques i les polítiques que condueix a una discussió comparativa i col·laboració futura dins de la xarxa i en el context d'una sol·licitud de subvenció Erasmus +.
Els treballs i les presentacions podrien explorar els temes següents, però no es limiten a ells:
• Estructura constitucional, actors i relacions de poder en els esports a nivell local.
• Finançament i administració de polítiques esportives locals.
• Cooperació i competència entre estats, associacions i actors del mercat.
• Política esportiva local pel que fa a la participació de l'esport informal.
• Esport per al desenvolupament local: objectius socials, sanitaris, econòmics i altres.
• Llocs, parcs i espais públics: imaginar, planificar i promoure l'activitat física.
Per tal d'assegurar-vos una reunió potent, se us animarà a enviar un breu resum i a preparar una presentació.
Envieu el extracte el 6 de gener a [EMAIL]
Us podeu inscriure a aquest workshop per correu electrònic a l'adreça [EMAIL].
El nombre màxim de participants és de 20.
Els organitzadors locals s'ocuparan dels costos d'allotjament (esmorzar inclòs) i restauració.
Els costos del viatge i el sopar s'han de cobrir individualment.
El Congrés Internacional de perspectives multidisciplinàries sobre igualtat i diversitat en l'esport (ICMPEDS) organitzat pel grup GESPORT, amb el suport del programa Erasmus + de la Unió Europea, a la Universitat de Saragossa, campus de Terol, s'ha reprogramat fins al 7 de setembre 2020 a causa de la pandèmia coronavirus (COVID-19).
La conferència serà un excel·lent fòrum per al personal acadèmic, de recerca i professional, així com per als atletes, gerents de Federació, associacions i organitzacions esportives, i aquelles altres persones, que d'alguna manera participen en l'esport, per compartir i intercanviar idees en diferents àrees d'igualtat relacionades amb l'esport a tot el món.
L'esport i la seva gestió continua sent un camp on hi ha un predomini dels homes i la masculinitat.
Aquest congrés té com a objectiu investigar les complexitats associades a les preguntes següents: què significa l'obertura de gènere en el context de l'esport en el segle XXI?
El Congrés tractarà l'esport i la seva gestió com una àrea on es produeixi la segregació i la desigualtat de gènere, però també adoptarà un espai que presenti una oportunitat de canvi, i ho farà com a tema d'aplicació vast, els trets i la cultura dels quals es reflecteixen en les organitzacions i treballen més àmpliament.
En aquest sentit, el Congrés abordarà el treball teòric i empíric de recerca que pugui explorar, entre d'altres, els següents temes:
Les taxes de matrícula es financiaran amb el suport del programa Erasmus + de la Unió Europea.
L'ACPE organitza les XXVII Jornades de Psicologia de l'Activitat Física i l'Esport el 21 i 22 de novembre de 2020.
Les Jornades de l'Associació Catalana de Psicologia de l'Esport (ACPE) es vénen celebrant des de l'any 1983, any de la fundació d'aquesta associació.
Fins l'any 2000 de manera ininterrompuda, i a partir d'aquell any, de manera bianual.
Són una oportunitat per intercanviar coneixement i d'experiències entre psicòlegs, professionals de l'activitat física i l'esport i esportistes en general.
Enguany tindran com a eix central els vincles entre l'activitat física i l'esport amb el benestar i la salut mental, tant dels esportistes com de tots els membres de la comunitat.
Les jornades tindran tres blocs temàtics, cada un amb les seves ponències i taules rodones:
El dinar de dissabte està inclòs a la quota d'inscripció
*És necessari adjuntar amb la inscripció un document acreditatiu i el resguard del pagament
Associació Catalana de Psicologia de l'Esport
El Dia de l'Educació Física a casa podria convertir-se en l'esdeveniment educatiu més gran del confinament.
El repte per a demà dimarts 28 d'abril és inundar les xarxes socials amb l'etiqueta
El Consell General de l'Educació Física i Esportiva (COLEF) fa una crida als docents d'Educació Física de tot Espanya perque el 28 d'abril mostrin de forma virtual com l'EF està tenint un impacte positiu durant el confinament.
Aquesta iniciativa vol posa-ne en valor els beneficis: integració, cooperació, diversió i una forma d'encoratjar estils de vida saludables i valors positius.
El confinament ens està fent descobrir una alta manera de treballar l'Educació Física des de casa i enguany es vol aprofitar la importància de les xarxes socials per celebrar aquest dia com un gran esdeveniment educatiu durant el temps de confinament.
El repte dels/les docents i l'alumnat és visibilitzar les activitats d'Educació Física que fan des de casa i compartir els vídeos i les fotografies a través de l'etiqueta.
Les xifres d'adhesió a ja superen les d'anys anteriors amb més de 1.228 centres i 235.000 alumnes.
A més, el COPLEFC ha organitzat el seminari " L'Educació Física confinada ", una trobada digital on quatre experts i expertes reflexionaran sobre el paper de l'Educació Física durant el període de confinament.
L'acte tindrà lloc dimarts 28 d'abril a les 16 h de la tarda.
El Reial decret 463/2020, de 14 de març, pel qual es declara l'estat d'alarma per la gestió de la situació de crisi sanitària ocasionada per la COVID-19, que estableix la limitació de la llibertat de circulació de les persones, ordena el tancament de les instal·lacions esportives i limita per a quines activitats es podrà circular per les vies d'ús públic.
Tenint en compte que aquesta situació s'ha prorrogat fins 9 de maig i la possibilitat de que es pugui ampliar fins el 24 de maig les administracions han publicat diverses recomanacions adreçades a no posar en risc el personal encarregat del manteniment de les instal·lacions esportives i conservar els equipaments esportius i edificis en bon estat, garantint la seva disponibilitat en el moment de reobrir-los a la ciutadania.
En primer lloc, el Consell Català de l'Esport fa diverses recomanacions i consideracions, alhora que posa a l'abast de la ciutadania i el sector esportiu diverses preguntes freqüents sobre l'aturada dels equipaments amb motiu de l'estat d'alarma.
En segon lloc, la Diputació de Barcelona ha redactat un document que porta per títol «Manual bàsic d'actuació per a les instal·lacions esportives municipals en període d'adopció de mesures per a la prevenció i control de la infecció SARS-CoV-2 (covid-19)».
Aquestes recomanacions van destinades als responsables i als equips de manteniment dels centres esportius que han tancat al públic temporalment, i que necessitin disposar de manuals bàsics de referència amb les tasques imprescindibles a dur a terme.
Aquest manual contempla dos possibles escenaris de les instal·lacions esportives: el tancament total dels equips, quan no hi ha cap seguiment setmanal, o bé el funcionament latent dels equips, per quan hi ha personal de manteniment que fa visites setmanals a l'equipament.
En tot cas, la seva aplicació ha de ser contrastada i adaptada pel personal tècnic i pels efectius de manteniment dels equipaments esportius en qüestió, donat que ells són els principals coneixedors de la instal·lació.
Font: Consell Català de l'Esport i Diputació de Barcelona
L'Observatori Català de l'Esport i el GISEAFE, amb el suport del COPLEFC, impulsen l'obra Diàlegs sobre l'esport (1975-2020).
En el llibre, 45 persones especialistes en cada una de les temàtiques i de diferents parts del territori espanyol analitzen i reflexionen, i dialoguen sobre l'evolució de l'esport en els darrers 45 anys, reflexionant en profunditat sobre la situació actual, l'abast dels canvis que s'han produït, les seves causes i conseqüències, i realitzen propostes de futur.
En un moment social, polític i cultural amb grans interrogants, contrasts i diversitat de postures, és sens dubte necessari conèixer bé d'on venim, on estem i preguntar-nos cap a on volem anar.
Per una part, hi ha els coneixements i les experiències de persones que, en diferents llocs d'Espanya, van tenir un paper actiu i protagonista en la pròpia transformació de l'esport en el context democràtic; i per altra, es troba la perspectiva i l'anàlisi de qui hem crescut ja en democràcia i som, d'alguna manera, el resultat d'aquest procés de transformació, amb tots els matisos, oportunitats i limitacions que s'han esdevingut.
Consta de les següents quatre parts:
Aquesta proposta, permet aprofundir en cada una de les temàtiques de manera crítica i al mateix temps reflectir la diversitat de mirades i postures sobre la mateixa.
Barcelona reprèn les activitats esportives als seus carrers.
L'Ajuntament de Barcelona, amb el patrocini del Banc Santander, han organitzat per al pròxim 5 de juliol el primer esdeveniment esportiu de caràcter popular post-quarantena, que consistirà en una prova multidisciplinària en la qual cada participant triarà quan començar i les modalitats que realitzarà durant el dia.
Les 4 disciplines inclouen 1km de natació amb sortida i arribada a la platja de la Nova Mar Bella, 4km de ciclisme al Castell de Montjuic, 5km de cursa a peu amb sortida a la Font Màgica de Montjuïc que recorre els últims quilòmetres de la marató de Barcelona dels Jocs Olímpics de Barcelona '92, i una masterclass de ciclisme en sala a l'esplanada del Palau Sant Jordi de Barcelona.
La inscripció serà solidària i tots els beneficis es destinaran al projecte Fundació Amics de l'Hospital del Mar, en el qual el Dr.Robert Guerri està liderant una recerca dedicada a la.
Durant l'activitat, es respectaran i compliran estrictament totes les mesures sanitàries de seguretat recomanades.
Entre elles, el distanciament social de totes i totes les participants, la disponibilitat de gels hidroalcohòlics a les diferents àrees i l'obligació d'utilitzar mascareta en els temps d'espera o descans.
L'esdeveniment esportiu també comptarà amb cares conegudes de l'esport com Mireia Belmonte, Miguel Induráin o Martín Fiz.
Des de l'any 2006, l'Ajuntament de Barcelona reconeix la trajectòria de les dones esportistes o promotores de l'esport, amb motiu de la seva activitat personal i professional a la ciutat.
Al cap d'uns mesos que el premi quedés aturat a causa de la declaració de l'Estat d'Alarma, la convocatòria de la 13a edició del Premi Dona i Esport torna a estar en marxa amb l'objectiu de posar en valor el paper de la dona al món esportiu de la ciutat, i permet la presentació de candidatures fins al proper 15 de setembre.
Els guardons contemplen quatre categories, a les quals es poden presentar les candidatures:
La finalitat del certamen és fer visible la tasca de dones unides per la seva passió i dedicació a l'activitat física i l'esport, però també un nou camí a la difusió i al coneixement d'històries i reflexions sobre el paper de la dona en el món de l'esport, per tal de contribuir a una presència paritària en totes les franges d'edat i en tots els àmbits de l'activitat física i esportiva.
Es troba disponible el nou butlletí de l'Observatori Català de l'Esport amb les últimes dades del sector esportiu actualitzades.
El butlletí també comparteix notícies destacades del sector així com publicacions d'interès relacionades amb l'esport i l'activitat física.
Accedeix als darrer Butlletí de l'Observatori Català de l'Esport.
Per a més detall de tots els indicadors pots consultar el nostre web.
Si estàs interessat/da en rebre el butlletí clica aquí.
Educació Física i Esports és una revista científica multidisciplinària de l'Institut Nacional d'Educació Física de Catalunya que neix el 1985.
La seva missió és la publicació d'articles originals i inèdits de caràcter científic dels àmbits de l'educació física i de les ciències de l'esport.
No accepta una postulació simultània en altres revistes.
Els fascicles editats estan estrictament subjectes a la periodicitat fixada per la revista.
Revistes Catalanes amb Accés Obert
Aquests ajuts pretenen complementar la formació de l'alumnat universitari i les persones postgraduades mitjançant una formació pràctica complementària (pràctiques remunerades) en àrees professionals relacionades amb l'activitat física i l'esport que els ha de facilitar la inserció en el mercat.
TERMINI DE PRESENTACIÓ DE SOL·LICITUDS:
Del 20 de desembre al 15 de gener, ambdós inclosos.
Si tens problemes per descarregar-te el formulari, consulta les instruccions
L'Oficina de Projectes de l'INEFC té com objectiu principal la prestació de suport i assessorament al seu PDI en la gestió de projectes de recerca, la col·laboració amb el sector empresarial i d'altres processos relacionats amb el finançament i la internacionalització de la recerca.
A causa del COVID-19, l'atenció serà prioritàriament telemàtica.
Si us cal atenció presencial, demaneu cita prèvia a [EMAIL]